पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। भेल कारखाने में एक सुपरवाइजर ने चौथी मंजिल से छलांग लगाकर खुदकुशी कर ली। उन्होंने यह कदम क्यों उठाया, फिलहाल इसका खुलासा नहीं हो सका है। हालांकि, बताया जा रहा है कि वह लंबे समय से बीमारी से परेशान चल रहे थे।
ए-सेक्टर अवधपुरी निवासी 57 वर्षीय जीएस चौहान भेल में बतौर सुपरवाइजर पदस्थ थे। गोविंदपुरा पुलिस के मुताबिक वह रोज की तरह बुधवार को भी दफ्तर पहुंचे थे। दोपहर करीब ढाई बजे उन्होंने कारखाने में स्थित एक बिल्डिंग की चौथी मंजिल से छलांग लगा दी।
घटना की सूचना मिलते ही भेल के अन्य अफसर भी मौके पर पहुंच गए और उन्हें फौरन कस्तूरबा अस्पताल पहुंचाया, जहां इलाज के दौरान उनकी मौत हो गई। उनके सीने और जांघ में गंभीर चोट आई थीं। अस्पताल से मिली सूचना के बाद गोविंदपुरा पुलिस भी वहां पहुंच गई। पुलिस ने मर्ग कायम कर खुदकुशी के कारण तलाशना शुरू कर दिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn